ՍԱԳՕ ԱՐԵԱՆ.- Խորհրդային Միութեան տապալումէն եւ «Նոր Հայաստան»ի լոյս աշխարհ գալէն ետք՝ կարծես Սփիւռքի մէջ կայ կարծիք մըն ալ, թէ ամէն ինչի ուղղութիւնը Երեւանը պէտք է տայ: Այս մէկը յատկապէս երեւելի դարձաւ հարիւրամեակի օրերուն եւ նախագահ Սերժ Սարգսեանի Համահայկական հռչակագիր անունը կրող յայտարարութիւնը կարդալէ ետք՝ Ծիծեռնակաբերդի շրջանին: Այդ մէկը թերեւս փորձ մըն էր, որ Երեւան կ՛ընէր՝ ամբողջ համահայկական օրակարգը կլանելու, սփիւռքը սպունգի պէս ծծելու եւ ըսելու, որ ձեր քաղաքական օրակարգը ես կ՛որոշեմ: Ի՞նչ կը մտածէք այս մասին, այսօրուան իշխանութիւնները պիտի շարունակեն այդ գործը: